2. Η Άλωση της Πόλης

α. Πολιορκία και άλωση της Πόλης

Ο σουλτάνος Μουράτ (1421-1451)

∎ Προχώρησε σε επιθέσεις κατά της Βυζαντινής Αυτοκρατορίας.

∎ Κατέλαβε Γιάννενα και Θεσσαλονίκη (1430)

∎ Νίκησε στη Βάρνα (1440) ένα στρατό σταυροφόρων.

Ο σουλτάνος Μωάμεθ Β’ ο Πορθητής (1451-1481)

∎ Άρχισε να πολιορκεί την Κωνσταντινούπολη το 1453, (από 6 Απριλίου-29 Μαΐου).

∎ Προηγουμένως οι Τούρκοι έχτισαν το φρούριο της Ρούμελης στην ευρωπαϊκή πλευρά του Βοσπόρου, για να σταματήσουν τον ανεφοδιασμό της Βασιλεύουσας σε τρόφιμα.

∎ Ο Βυζαντινός Αυτοκράτορας Κωνσταντίνος ΙΑ’ ο Παλαιολόγος αντιστάθηκε γενναία, αλλά οι δυνάμεις των Τούρκων ήταν μεγαλύτερες.

∎ Μετά την άλωση της Κωνσταντινούπολης, σύμφωνα με το μουσουλμανικό θρησκευτικό νόμο, η πόλη για τρεις ημέρες παραδόθηκε στους τούρκους πολεμιστές, που προχώρησαν σε άγριες σφαγές και λεηλασίες.

∎ Ο Μωάμεθ ανακήρυξε την Κωνσταντινούπολη πρωτεύουσά του.

β. Οι συνέπειες

∎ Το βυζαντινό πνεύμα μεταφέρεται από τους λογίους στη Δύση.

∎ Το κλείσιμο των δρόμων της Ανατολής από τους Οθωμανούς προκάλεσε τις μεγάλες γεωγραφικές ανακαλύψεις από τους Ευρωπαίους.

∎ Οι Έλληνες σταδιακά αρχίζουν να ελπίζουν στην αποτίναξη του οθωμανικού ζυγού.

γ. Η βυζαντινή πνευματική κληρονομιά

∎ Οι Ρώσοι θεώρησαν ότι ήταν κληρονόμοι της βυζαντινής πολιτικής και πνευματικής παράδοσης. Η Μόσχα θεωρείτο η Τρίτη Ρώμη.

∎ Οι Ορθόδοξοι βαλκανικοί λαοί επηρεάστηκαν βαθιά από το βυζαντινό πολιτισμό και διατήρησαν την πνευματική τους ταυτότητα στα χρόνια της Τουρκοκρατίας.

Η Συνολική προσφορά του Βυζαντίου

∎ Η Βυζαντινή Αυτοκρατορία διέσωσε τον ευρωπαϊκό πολιτισμό από τις αραβικές κατακτήσεις του 7ου και 8ου αιώνα.

∎ Ανέπτυξε πρωτότυπη τέχνη που επηρέασε την προαναγεννησιακή τέχνη στη Δύση και την Οθωμανική αρχιτεκτονική παράδοση στην Ανατολή.

∎ Τελειοποίησε τον τρόπο οργάνωσης του Κράτους. Το Βυζαντινό κράτος επηρέασε τα μεσαιωνικά βαλκανικά κράτη, τη Ρωσία και το Οθωμανικό Κράτος.

∎ Καλλιεργήθηκαν νέα γραμματειακά είδη (χρονογραφία, λειτουργική ποίηση).

∎ Αναπτύχθηκε η νομική και οι θετικές επιστήμες.

∎ Διαμορφώθηκε η θρησκευτική μουσική, ο μοναστισμός και οι ανθρωπιστικές σπουδές.

Εργασίες

1. Τις ερωτήσεις 1 και 2 του σχολικού βιβλίου.

2. **Ομαδική**: Να αναφέρετε τους παράγοντες που συνέβαλαν στην οθωμανική επέκταση και στην άλωση της Κωνσταντινούπολης.

(Στην απάντησή σας να λάβετε υπόψη σας τις ενότητες 1 και 2, σελ.65-66 και 67-68 αντίστοιχα)

3. Εάν ήσασταν Οθωμανός πολιορκητής της Πόλης, ποιες εντυπώσεις από την πόλη της Κωνσταντινούπολης, θα είχατε να αφηγηθείτε στους φίλους σας που δεν είχαν πάρει μέρος στην πολιορκία; (δραματοποίηση)

4. Πώς φαντάζεστε το μέλλον σας εάν ήσασταν Βυζαντινός διασωθείς της άλωσης;